
Το παρόν αναφέρεται στον τρόπο συμπλήρωσης του βιβλιαρίου εργαστηριακής άσκησής σας, το οποίο θα παραλάβουν οι φοιτητές μέσω ενός εκπρόσωπου τους / ομάδα από το γραφείο της κας Κυρμιζάκη με την έναρξη της Πρακτικής άσκησης Ι. Στην πρώτη συνάντηση με τον επόπτη, θα συζητηθεί με λεπτομέρειες ο τρόπος συμπλήρωσης και η χρησιμότητα του.

Γενικότερα συμπληρώνεται ως εξής:
· Στο πρώτο φύλλο συμπληρώνεται, το όνομα του φοιτητή και τα στοιχεία του.
· Ακολουθεί ο τίτλος του εργαστηρίου, η επωνυμία της οργάνωσης , το όνομα του εκπροσώπου ή του επόπτη εκ μέρους της οργάνωσης, το όνομα του ακαδημαϊκού επόπτη και η περίοδος άσκησης π.χ. χειμερινό εξάμηνο 2025-26
Στη συνέχεια συμπληρώνεται το εβδομαδιαίο ημερολόγιο ως εξής:

· Στο σημείο Α. Εργαστηριακή Άσκηση στην Οργάνωση, θα γράψετε: π.χ. 25-09-2025 Παραμονή στο σχολείο ή παραμονή στην οργάνωση από 8:30 έως 12:30. Υπογράφεται από τον Υπεύθυνο Οργάνωσης.
· Στο σημείο Β. Εργαστηριακές Δραστηριότητες στη Σχολή, θα γράψετε π.χ.:27-09-2025 Εποπτεία από 15:00 -17:00. Υπογράφετε από τον Ακαδημαϊκό επόπτη.
· Στο σημείο Γ. Χρήση Βιβλιοθήκης-Γράψιμο εκθέσεων, θα γράψετε τις ώρες που θα αφιερώσετε στη μελέτη βιβλιογραφίας και στις εργασίες. Π.χ. Αναζήτηση ή/και Μελέτη βιβλιογραφίας 26-09-2025  2 ώρες, Γράψιμο ή σύνταξη έκθεσης ή συνέντευξης (αναλόγως)27-09-2025 3 ώρες. 
· Στο σημείο Δ. Γενικές Εργαστηριακές Δραστηριότητες, θα γράψετε το χρόνο που θα διαθέσετε στις συνεντεύξεις με τους γονείς την προετοιμασία της ομάδας ανάπτυξης κλπ.
 Το σύνολο των ωρών ανά εβδομάδα πρέπει να είναι 8 ώρες. Επίσης το σημείο Γ και Δ δεν υπογράφεται.

ΠΡΟΣΟΧΗ:
1.Με τη λήξη του εργαστηρίου το βιβλίο πρέπει να είναι συμπληρωμένο σωστά, με στυλό και υπογεγραμμένο από τον Υπεύθυνο Οργάνωσης και τον Ακαδημαϊκό Επόπτη.
2. Το βιβλίο χαίρει φροντίδας και ιδιαίτερης προσοχής , προστατεύεται και φυλάσετε μέχρι να τελειώσουμε όλες τις Πρακτικές ασκήσεις Ι, ΙΙ και ΙΙΙ και παραδίδεται στη Γραμματεία του Τμήματος με την αίτηση για το Πτυχίο!

